turjo4nis/wikipedia-bn-dump-20250701 huggingface dataset:
পিনডিদা

পিনডিদা বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা বাঙালী সাহিত্যিক আশুতোষ মুখোপাধ্যায়। পিনডিদার বেশিরভাগ গল্প শুকতারা ও কিশোর ভারতী পত্রিকায় প্রকাশিত হয়েছে।

চরিত্র
পিনডিদা একজন গল্পবাগীশ দাদা। জানা যায় তার আসল নাম প্রদীপ নারায়ণ দত্ত সংক্ষেপে পি.এন.ডি, পাড়ায় পিনডিদা নামে পরিচিত। তিনি নাকি ব্রাজিল দলের ফুটবলার ছিলেন। বর্তমানে বর্ধমানে থাকেন। হাঁটুর মালাইচাকি ভেঙে ফুটবল থেকে রিটায়ার করে ব্রাজিল ছেড়ে দেশে ফেরেন পিনডিদা। সেখানে তার পাঁচ শাগরেদ সোনা, কার্তিক, চটপটি, হাবুল এবং কেবলু পিনডিদার বিরাট ভক্ত। আড্ডার ফাঁকে পিনডিদা ব্রাজিলের বিচিত্র অভিজ্ঞতার গল্প করেন। মাঝে মাঝে পিনডিদা ও তার ভক্তরা জড়িয়ে পড়েছে রোমাঞ্চকর সব অ্যাডভেঞ্চারে এবং প্রতিবারই নেতার ভূমিকায় সকলকে উদ্ধার করেছে পিনডিদা। তিনি প্রায়শই শাগরেদদের বুদ্ধির খেলায় ফাঁসাতেন আর বাজি ধরতেন।

তথ্যসূত্র

কল্পকাহিনীর চরিত্র
কাল্পনিক বাঙালি ব্যক্তি
কাল্পনিক হিন্দু
চুয়াডাঙ্গা পুরাতন স্টেডিয়াম

চুয়াডাঙ্গা পুরাতন স্টেডিয়াম ১৯৪৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার চুয়াডাঙ্গা পৌরসভার রেল স্টেশনের পূর্ব পাশে অবস্থিত। স্টেডিয়ামটি চুয়াডাঙ্গা জেলার প্রথম স্টেডিয়াম। অন্য স্টেডিয়ামটি ২০১২ সালে নির্মিত চুয়াডাঙ্গা-ঝিনাইদহ সড়কের পাশে জাফরপুর-নূরনগর মৌজায়  অবস্থিত চুয়াডাঙ্গা জেলা স্টেডিয়াম নামে পরিচিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ক্রিকেট, ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।

ইতিহাস ও কাঠামো 
কলকাতা মোহামেডান ক্লাবের ফুটবলারদের অনুশীলনের জন্য ১৯৪৩ সালে খেলোয়াড়দের উদ্যোগে তৈরি করা হয়েছিল এ মাঠ। পরবর্তীতে তা স্টেডিয়ামে রূপান্তর করা হয়। ১৯৫৪ সালে হায়দার আলির নামে একটি প্যাভিলিয়ন যুক্ত করা হয়। স্টেডিয়ামটি আয়তাকার। উত্তর ও পশ্চিম অংশে কংক্রিটের গ্যালারি রয়েছে। এই স্টেডিয়াম সংলগ্ন একটি জিমনেসিয়াম ও একটি শিশু-কিশোর সাঁতার প্রশিক্ষণ কেন্দ্র রয়েছে।

আয়োজন 
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। চুয়াডাঙ্গা জেলা ফুটবল এসোসিয়েশনের উদ্যোগে জেলা পর্যায়ের ফুটবল লিগ হয়ে থাকে। নাইটিঙ্গেল ক্রিকেট একাডেমির আয়োজনে এই ভেন্যুতে ২০১২ সাল থেকে 'নাইটিঙ্গেল প্রিমিয়ার লিগ' নামক ক্রিকেট প্রতিযোগিতা অনুষ্ঠিত হচ্ছে। ২০১৮ সালের চুয়াডাঙ্গা সদর উপজেলা পর্যায়ের বঙ্গবন্ধু ও বঙ্গমাতা প্রাথমিক বিদ্যালয় ফুটবল প্রতিযোগিতা এই ভেন্যুতে অনুষ্ঠিত হয়।

অন্যান্য ব্যবহার 

 ২০১৯ সালে এই স্টেডিয়ামটি  ঈদুল ফিতরের নামাজের জন্য ব্যবহৃত হয়েছে।

তথ্যসূত্র

বহিঃসংযোগ 
 চুয়াডাঙ্গা জেলার খেলাধুলা ও বিনোদন 

বাংলাদেশের ফুটবল মাঠ
চুয়াডাঙ্গা জেলা
বাংলাদেশের স্টেডিয়াম
১৯৪৩-এ প্রতিষ্ঠিত
খুলনা বিভাগের ভবন ও স্থাপনা
চুয়াডাঙ্গার ক্রীড়া অনুষ্ঠানস্থল
প্রতিশোধের আগুন

প্রতিশোধের আগুন হল ২০১৯ সালের একটি বাংলাদেশি অ্যাকশন চলচ্চিত্র। পরিচালনা করেছেন মোহাম্মদ আসলাম। এতে প্রধান চরিত্রে অভিনয় করেছেন জায়েদ খান, মৌ খান, শাহরিয়াজ ও নাজ। চলচ্চিত্রটি ২০১৯ সালের ৫ এপ্রিল বাংলাদেশের প্রেক্ষাগৃহে মুক্তি পায়।

অভিনয়ে
 জায়েদ খান
 মৌ খান
 শাহরিয়াজ
 নাজ
 সাদেক বাচ্চু
 ড্যানি সিডাক
 রেবেকা

তথ্যসূত্র

বহিঃসংযোগ

২০১৯-এর চলচ্চিত্র
বাংলা ভাষার বাংলাদেশী চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
অ্যালিস অ্যাডামস (১৯৩৫-এর চলচ্চিত্র)

অ্যালিস অ্যাডামস () হল জর্জ স্টিভেন্স পরিচালিত ১৯৩৫ সালের মার্কিন প্রণয়ধর্মী চলচ্চিত্র। আরকেও পিকচার্সের ব্যানারে ছবিটি প্রযোজনা করেন প্যান্ড্রো এস. বারম্যান। বুথ টার্কিংটনের একই নামের উপন্যাস অবলম্বনে ছবিটির চিত্রনাট্য রচনা করেন ডরোথি ইয়স্ট, মর্টিমার অফনার, ও জেন মারফিন। এতে নাম ভূমিকায় অভিনয় করেন ক্যাথরিন হেপবার্ন। ছবিটি ১৯০০-এর দশকের শুরুতে মার্কিন যুক্তরাষ্ট্রের একটি মফস্বল শহরের এক তরুণীকে নিয়ে আবর্তিত, যেখানে দেখা যায় সে উচ্চবিত্ত শ্রেণির ভান করে তার দারিদ্রের বিষয়টি লুকিয়ে রেখে একজন ধনী ব্যক্তিকে বিয়ে করে। ১৯৩৩ সালে হেপবার্নের অস্কার বিজয়ী কাজ মর্নিং গ্লোরি ও তার প্রশংসিত কাজ লিটল উইমেন-এর সফলতার পর তার জনপ্রিয়তা হ্রাস পেতে শুরু করেছিল, তখন অ্যালিস অ্যাডামস চরিত্রে তার কাজটি তাকে পুনরায় জনপ্রিয়তা পাইয়ে দেয়।

চলচ্চিত্রটি ১৯৩৫ সালের ১৫ই আগস্ট মার্কিন যুক্তরাষ্ট্রে মুক্তি পায়। এটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে।

কুশীলব 
 ক্যাথরিন হেপবার্ন - অ্যালিস অ্যাডামস
 ফ্রেড ম্যাকমারি - আর্থার রাসেল
 ফ্রেড স্টোন - মিস্টার অ্যাডামস
 ইভলিন ভেনেবল - মিলড্রেড পালবার
 ফ্র্যাঙ্ক অ্যালবার্টসন - ওয়াল্টার অ্যাডামস
 অ্যান শোমেকার - মিসেস অ্যাডামস
 চার্লস গ্রেপউইন - মিস্টার ল্যাম্ব
 গ্রেডি সাটন - ফ্র্যাঙ্ক ডোলিং
 হেডা হুপার - মিসেস পালমার
 হ্যাটি ম্যাকড্যানিয়েল - মেলেনা
 জোনাথন হেল - মিস্টার পালমার
 জ্যানেট ম্যাকলিয়ড - হেনরিয়েটা ল্যাম্ব
 ভার্জিনিয়া হাওয়েল - মিসেস ডোলিং
 জেফি টিলবারি -  মিসেস ড্রেসেল
 এলা ম্যাকেঞ্জি - এলা ডোলিং

মূল্যায়ন

আয় 
সিনেমা সার্কিট তাদের বক্স অফিস টিকেট বিক্রির প্রদর্শনের অংশ কেটে রাখার পর চলচ্চিত্রটি $১৬৪,০০০ আয় করে।

পুরস্কার ও মনোনয়ন 
অ্যালিস অ্যাডামস চলচ্চিত্রটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে। যদিও বেটি ডেভিস ডেঞ্জারাস চলচ্চিত্রের জন্য শ্রেষ্ঠ অভিনেত্রী বিভাগে পুরস্কার লাভ করেন, তিনি বলেন হেপবার্ন এই পুরস্কারের দাবীদার ছিলেন। হেপবার্ন দ্বিতীয় সর্বোচ্চ ভোট পেয়েছিলেন।

তথ্যসূত্র

বহিঃসংযোগ 

 
 
 
 

১৯৩৫-এর চলচ্চিত্র
১৯৩০-এর দশকের প্রণয়ধর্মী নাট্য চলচ্চিত্র
আরকেও পিকচার্সের চলচ্চিত্র
জর্জ স্টিভেন্স পরিচালিত চলচ্চিত্র
মার্কিন উপন্যাস অবলম্বনে চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন সাদাকালো চলচ্চিত্র
মার্কিন ঐতিহাসিক প্রণয়ধর্মী চলচ্চিত্র
১৯৩০-এর দশকের ইংরেজি ভাষার চলচ্চিত্র
১৯৩০-এর দশকের মার্কিন চলচ্চিত্র
বাঁ-হাতি অর্থোডক্স স্পিন

বাম-হাত অর্থোডক্স স্পিন বোলিং স্লো বাম-হাত অর্থোডক্স স্পিন বোলিং হিসাবে পরিচিত একপ্রকার বোলিং কৌশল। যাতে ক্রিকেট খেলায় বল ছোড়ার সময় বাম-হাতের আঙ্গুলের সাহায্যে ঘড়ির সোজা দিকের ঘুর্ণন তৈরীর মাধ্যমে স্পিন তৈরী করা হয়। 
বাম-হাত অর্থোডক্স স্পিন বলটি বামহাতি বোলারা করে থাকেন। বাম হাতের প্রথমা-তর্জনী-বৃদ্ধাঙ্গুলির সমন্বয়ে তৈরী করা স্পিন, বলটি ছোড়া হয় ক্রিকেট পিচের ডান থেকে বামে (বোলারের দৃষ্টিকোণ থেকে)।

বাম-হাত অর্থোডক্স স্পিন বোলার সাধারণত বলটি ছোড়ার পর এবং অবতরণের পূর্বে বাতাসের মধ্যে তীর্যক প্রবাহ তৈরীর চেষ্টা করে থাকে। যার ফলে ডান-হাতি ব্যাটসম্যানের বেলায় বলটি পিচে অবতরণের পর ব্যাটসম্যান থেকে দুরে সরে যেতে থাকে (অফ স্টাম্প এর দিকে)। বাতাসের মধ্যে বলের উক্ত প্রবাহ ও দিক পরিবর্তন আক্রমণের একটি কৌশল। বাম-হাত অর্থোডক্স স্পিন বোলিং অফ ব্রেক বা অফ স্পিন দুই ধরনেই হয়ে থাকে। 

বাম-হাত স্পিনারের প্রধান বৈচিত্র হচ্ছে টপস্পিনার, (যে গুলো ক্রিকেট পিচে অবতরণ করার পর টার্ন করে কম কিন্তু বাউন্স করে বেশি) আর্ম বল (যেগুলো একেবারেই টার্ন করে না, ডানহাতি ব্যাটসম্যানের বেলায় বোলারের হাতের অবস্থান নড়াচড়া অনুযায়ী তির্যক হয়ে যায়, ভাসমান বলও বলা হয়) এবং বাম-হাত স্পিনারের অপর প্রকৃতিটি হচ্ছে দোসরা (যেটি টার্ন করে উল্টা দিকে)।

উল্লেখযোগ্য ধীরগতির বাঁহাতি অর্থোডক্স স্পিন বোলার
অক্ষর প‍্যাটেল
রঙ্গনা হেরাথ
ড্যানিয়েল ভেট্টোরি
গ্রেস ক্যাডি
রবীন্দ্র জাদেজা
সাকিব আল হাসান

তথ্যসূত্র

ক্রিকেট পরিভাষা
বোলিং (ক্রিকেট)
ভিডিও ক্লিপ বিদ্যমান নিবন্ধ
ক্রিকেটে বোলিং কৌশল
বৌদ্ধধর্মের রূপরেখা

বৌদ্ধধর্ম (পালি/সংস্কৃত बौद्धधर्म) হল একটি ভারতীয় ধর্ম ও দার্শনিক মত। প্রধানত সিদ্ধার্থ গৌতমের (যিনি সাধারণভাবে বুদ্ধ অর্থাৎ "বোধিপ্রাপ্ত" নামে পরিচিত) শিক্ষা হিসাবে পরিগণিত বিভিন্ন প্রথা, মতবিশ্বাস ও রীতিনীতি এই ধর্মের অঙ্গীভূত।

এই পৃষ্ঠায় প্রদত্ত রূপরেখাটির মাধ্যমে বৌদ্ধধর্ম সম্পর্কে একটি সাধারণ ধারণা ও বিষয়-সংক্রান্ত সহায়িকা উপস্থাপিত হয়েছে।

বুদ্ধ

গৌতম বুদ্ধ
 তথাগত — "এইভাবে যিনি আসেন" ও "এইভাবে যিনি যান" দুই অর্থেই প্রযোগ্য। নিজেকে উল্লেখ করার সময় বুদ্ধ প্রায়শই এই বিশেষণটি ব্যবহার করতেন; কোনও কোনও ক্ষেত্রে বোধিপ্রাপ্ত ব্যক্তির সাধারণ পরিচয় হিসাবেও এই শব্দটি ব্যবহৃত হয়।
 বুদ্ধপূর্ণিমা
 চতুর্দৃশ্য — চারটি দৃশ্য, যা রাজকুমার সিদ্ধার্থের উপর গভীর প্রভাব বিস্তার করে, তিনি সকল জীবের দুঃখ উপলব্ধি করেন এবং আধ্যাত্মিক পথে যাত্রা শুরু করেন।
 এক বৃদ্ধ ব্যক্তি
 এক জরাগ্রস্থ ব্যক্তি
 এক মৃত ব্যক্তি
 এক সন্ন্যাসী
 বুদ্ধের গুণাবলি
 সকল প্রকার কলুষ (কিলেসা – প্রধানত লোভ, ঘৃণা ও বিভ্রম) এবপ্নগ সেগুলির অবশিষ্ট চিহ্ন (বাসনা) বর্জন
 সকল প্রকার কলুষ সম্পূর্ণরূপে বর্জন বর্জিত – সকল প্রকার কলুষ সকল অবশিষ্টাংশ সহ ধ্বংসপ্রাপ্ত
 সকল প্রকার কলুষ সম্পূর্ণরূপে বর্জিত – প্রত্যেকটি কলুষ মূল থেকে ধ্বংসপ্রাপ্ত, কোনও অবশিষ্টাংশ নেই
 সকল প্রকার কলুষ শেষপর্যন্ত বর্জিত – ভবিষ্যতে কোনও প্রকার কলুষ কখনও জাগবে না
 সকল গুণাবলি অর্জন
 মহপজ্ঞা 
 পরিসীমার ব্যাপকতা — অস্তিমান ঘটনাবলির সামগ্রিকতা সম্পর্কে ধারণা
 দৃষ্টিভঙ্গির প্রগাঢ়তা – প্রত্যেকটি ঘটনার অস্তিত্বের সঠিক ধরন সম্পর্কে ধারণা
 মহ-করুণা 
 বুদ্ধের শারীরিক বৈশিষ্ট্য
 বুদ্ধ পদচিহ্ন
 বুদ্ধের প্রতিমূর্তি (বুদ্ধরূপ)
 লাওস ও থাইল্যান্ডে গৌতম বুদ্ধের মূর্তিকল্প
 চলচ্চিত্রে গৌতম বুদ্ধের চরিত্রাঙ্কন
 গৌতম বুদ্ধের অলৌকিক কার্যকলাপ
 গৌতম বুদ্ধ বাস করেছিলেন এমন স্থানগুলির তালিকা
 বুদ্ধের দেহনিঃসৃত আভার বর্ণসমূহ (প্রবাশ্বরা)
 স্যাফায়ার নীল (নীল)
 সোনালি হলুদ (পীত)
 ক্রিমসন (লোহিত)
 সাদা (ওদাতা)
 স্কারলেট (মঞ্জেষ্টা)
 গৌতম বুদ্ধের পরিবার
 শুদ্ধোধন (বাবা)
 মায়া (মা)
 যশোধরা (স্ত্রী)
 রাহুল (পুত্র)
 মহাপজাপতী গোতমী (পালিকা মা)
 নন্দ (সৎ-ভাই)
 আনন্দ (খুড়তুতো ভাই)
 অনুরুদ্ধ (খুড়তুতো ভাই)
 দেবদত্ত (শ্যালক)
 বোধিসত্ত গোতমের গুরু
 আলারা কালাম — গৌতমকে শূন্যতার জ্ঞান-সংক্রান্ত স্তরটি শিক্ষা দেন
 উদ্দক রামপুত্ত — গৌতমকে না ইন্দ্রিয়োপলব্ধি না না-ইন্দ্রিয়োপলব্ধির জ্ঞান-সংক্রান্ত স্তরটি শিক্ষা দেন
 বিশ্বের ধর্মসমূহে গৌতম বুদ্ধ
 হিন্দুধর্মে গৌতম বুদ্ধ

পাদটীকা

তথ্যসূত্র

বহিঃসংযোগ

উইকিপিডিয়া রূপরেখা
 
ধর্মের রূপরেখা
জেনারেশন আমি

জেনারেশন আমি (লেখার শৈলীঃ Generation আমি) একটি ২০১৮ সালের মৈনাক ভৌমিক পরিচালিত, ঋতব্রত মুখোপাধ্যায়, সৌরসেনি মৈত্র, অপরাজিতা আঢ্য অভিনীত বাংলা চলচ্চিত্র। এটি এসভিএফ ফিল্মস দ্বারা প্রযোজিত।

কাহিনী সারাংশ 
জেনারেশন আমি চলচ্চিত্রটি একটি স্কুলের পড়ুয়া, অপুকে (ঋতব্রত মুখোপাধ্যায়) ঘিরে, যে তার মা (অপরাজিতা আঢ্য) ও বাবার (শান্তিলাল মুখার্জি) সঙ্গে কলকাতায় বসবাস করে। অপুর মা বাবা তাকে যেকোনো মধ্যবিত্ত বাঙালি মা-বাবার মতো ভালোবাসলেও অপুকে পড়াশুনো ও অন্যান্য বেশ কিছু ব্যাপারে কঠোর শাসনের মধ্যে রাখে। ফলস্বরূপ অপুর আত্মবিশ্বাস মার খায়। এই প্রেক্ষাপটে অপুর খুড়তুতো দিদি দুর্গা যখন তার মা বাবার চলমান বিবাহ-বিচ্ছেদ ও তার কিছু মানসিক চিকিৎসার প্রয়োজনে দিল্লি থেকে অপুদের বাড়ি আসে, তখন অপুর জীবনে এক নতুন বাঁক আসে। দুর্গার অদম্য ও উদ্ধত স্বভাব নিত্যদিন নতুন লড়াইয়ের মুখে পিষতে থাকা অপুর জন্য প্রেরণা হয়ে দাঁড়ায়। অন্যদিকে তীব্র বিষণ্ণতা ও বিভিন্ন মানসিক চিন্তায় ভুগতে থাকা দুর্গা, অপুর মধ্যে খুঁজে পায় একজন নির্ভরযোগ্য বন্ধুকে। গল্পটি তারপর এক অনির্দেশ্য বাঁক নিয়ে ফেলে।
অপু এবং দুর্গা এই দুই চরিত্রের নামগুলি কিংবদন্তি চলচ্চিত্র লেখক, পরিচালক সত্যজিৎ রায়ের ১৯৫৫ সালের বিখ্যাত বাংলা চলচ্চিত্র পথের পাঁচালী থেকে অনুপ্রাণিত।
চলচ্চিত্রের প্রতিটি গানের গীতিকার হলেন প্রসেন।

শ্রেষ্ঠাংশে
 ঋতব্রত মুখোপাধ্যায় অপু এর চরিত্রে
 সৌরসেনী মৈত্র অপুর খুড়তুতো দিদি, দুর্গার চরিত্রে 
 অপরাজিতা আঢ্য অপুর মায়ের চরিত্রে
 শান্তিলাল মুখার্জি অপুর পিতার চরিত্রে
 অভিরূপ চক্রবর্তী অপুর বন্ধু

সঙ্গীত

মুক্তি 
চলচ্চিত্রটি ২০১৮ সালের ২৩শে নভেম্বর দেশব্যাপী মুক্তি পায়। দর্শকবৃন্দ তথা সমালোচকদের কাছে এই চলচ্চিত্রটি একইভাবে গ্রহণযোগ্য হয়। অর্থনৈতিকভাবে বক্স অফিসে মাঝারিভাবে ভালো করলেও, মুক্তি পাবার প্রথম সপ্তাহে জেনারেশন আমি শীর্ষস্থানীয় চলচ্চিত্র হিসাবে জায়গা কায়েম করে।

তথ্যসূত্র

বহিঃসংযোগ
 

বাংলা ভাষার চলচ্চিত্র
২০১৮-এর চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় কিশোর নাট্য চলচ্চিত্র
মৈনাক ভৌমিক পরিচালিত চলচ্চিত্র
ভারতীয় কিশোর চলচ্চিত্র
কুলাউড়া রেল দুর্ঘটনা

২০১৯ সালের ২৩ জুন রাত সাড়ে এগারোটার দিকে সিলেট থেকে ঢাকাগামী উপবন এক্সপ্রেস একটি কালভার্ট পার হবার সময় দুর্ঘটনার সম্মুখীন হয়। এই দুর্ঘটনায় ৪-৫ জন নিহত ও শতাধিক ব্যক্তি আহত হন।

দুর্ঘটনা
ঘটনার দিন উপবন এক্সপ্রেস অতিরিক্ত যাত্রী বহন করছিল। ঢাকা-সিলেট মহাসড়কে তিতাস নদীর উপরে থাকা একটি সেতুর নির্মাণকাজ চলার দরুন রেলপথে যাতায়াত বেড়ে যায় যাত্রীদের।

কুলাউড়া স্টেশন পার হওয়ার পর হঠাৎ উপবন এক্সপ্রেস চালক ট্রেনের গতি বাড়িয়ে দেন। ২৩ জুন রাত সাড়ে এগারোটার দিকে ট্রেনটি মৌলভীবাজারের কুলাউড়া উপজেলার বরমচাল এলাকার বড়ছড়া খালের উপরে থাকা একটি কালভার্ট অতিক্রম করার আগে পেছনে থাকা ১০টি বগি সামনের ৭টি বগি থেকে বিচ্ছিন্ন হয়ে পড়ে। কালভার্টের ওপরে আসলে একটি বগি ছিটকে যেয়ে বড়ছড়া খালে পড়ে যায়। বাকি বগিগুলোর দুটি উল্টে পাশের জমিতে পড়ে যায় ও বাকি ৭টি বগি লাইনচ্যুত হয়ে রেললাইনের পাশে পড়ে।

দুর্ঘটনার পর উদ্ধারকাজে নেমে পড়ে স্থানীয় জনগণ ও আইনশৃঙ্খলা রক্ষাকারী বাহিনী। পরবর্তীতে তাদের সাথে যোগ দেয় বিজিবি। কুলাউড়া রেল দুর্ঘটনার কারণ জানতে রেল মন্ত্রণালয় ২৪ জুন দুইটি পৃথক তদন্ত কমিটি গঠন করে। তদন্তে সংস্কারহীন ঝুঁকিপূর্ণ লাইনের কারণেই দুর্ঘটনা ঘটেছে বলা হয়। এ দুর্ঘটনায় রেলওয়ের যান্ত্রিক, সিগন্যাল ও টেলিকম, প্রকৌশল বিভাগ সব মিলিয়ে ২৮ কোটি ৩৪ লক্ষ টাকার ক্ষতি হয়।

আরও দেখুন
 মন্দবাগ ট্রেন সংঘর্ষ

তথ্যসূত্র

বাংলাদেশে রেল দুর্ঘটনা ও ঘটনা
২০১৯ সালে রেল দুর্ঘটনা
২০১৯-এ বাংলাদেশ
কুলাউড়া উপজেলা
বঙ্গবীর ওসমানী শিশু উদ্যান

বঙ্গবীর ওসমানী শিশু উদ্যান (যা বঙ্গবীর ওসমানী শিশু পার্ক নামেও পরিচিত) সিলেট শহরের একটি অন্যতম বিনোদন কেন্দ্র। এটি সিলেট বিভাগের প্রাণ কেন্দ্র (ধোপা দিঘীর পার) সিলেট সিটি কর্পোরেশন এলাকায় অবস্থিত।

নামকরণ 
বাংলাদেশের মহান মুক্তিযুদ্ধের সর্বাধিনায়ক জেনারেল আতাউল গণি ওসমানীর অবদানকে শ্রদ্ধাভরে স্মরণ করতে ওসমানীরই শেষ ইচ্ছা অনুয়ায়ী তার নামে ২০০০ সালে স্থাপিত হয় এটি।

অবস্থান এবং বিবরণ 
নগরীর প্রাণকেন্দ্র ধোপা দিঘীর পারে দেখার মত বিনোদনকেন্দ্র এই বঙ্গবীর ওসমানী শিশু পার্ক। এই পার্ক স্থাপনে ব্যয় হয়েছে প্রায় পাঁচ কোটি টাকা। প্রায় ৮ একর আয়তনের এই পার্কে এখন দর্শনার্থীদের ভিড় দেখার মত। নানা ধরনের গেমস ছাড়াও এখানে শিশুরা চড়তে পারে ঘোড়া, ট্রেন, নৌকা, চড়কি। আর দেখতে পারে বন থেকে আনা স্নো চিতা, বানর ও ছোট বড় সব অজগর সাপ।

আরও দেখুন 
 ওসমানী জাদুঘর
 ওসমানী আন্তর্জাতিক বিমানবন্দর
 লালাখাল
 পাংতুমাই

তথ্যসূত্র

বহিঃসংযোগ 
 সিলেট জেলার ঐতিহ্য  - বাংলাদেশ জাতীয় তথ্য বাতায়ন
 অফিসিয়াল ওয়েবসাইট - সিলেট সিটি কর্পোরেশন

সিলেট জেলার দর্শনীয় স্থান
বাংলাদেশের উদ্যান
মিঠাপুর জমিদার বাড়ি

মিঠাপুর জমিদার বাড়ি বাংলাদেশ এর মাদারীপুর জেলার মাদারীপুর সদর উপজেলার মিঠাপুর নামক গ্রামে অবস্থিত এক ঐতিহাসিক জমিদার বাড়ি।

ইতিহাস
কবে নাগাদ এই জমিদার বাড়িটি প্রতিষ্ঠিত হয়েছে বা কে এই জমিদার বাড়ির প্রতিষ্ঠাতা তার সঠিক তথ্য জানা যায়নি। তবে এই জমিদার বংশের কয়েকজন বিখ্যাত ব্যক্তির নাম ইতিহাস থেকে জানা যায়। তারা হলেন জমিদার গোলাম মাওলা চৌধুরী, জমিদার গোলাম ছাত্তার চৌধুরী ও আন্তর্জাতিক খ্যাতিসম্পন্ন রাষ্ট্রবিজ্ঞানী প্রফেসর জি.ডাব্লুর চৌধুরী। এই জমিদার বংশধররা ছিলেন মুসলিম ধর্মালম্বী।

অবকাঠামো

বর্তমান অবস্থা

তথ্যসূত্র

ঐতিহাসিক স্থান
মাদারীপুর জেলার দর্শনীয় স্থান
গোয়েন্দা বরদাচরণ

গোয়েন্দা বরদাচরণ বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। মনোজদের অদ্ভুত বাড়ি উপন্যাসে প্রথম আবির্ভাব হয়েছিল গোয়েন্দা বরদাচরণের, তারপর ১৯৭৬ সালের পূজাবার্ষিকী আনন্দমেলায় প্রকাশিত হয় 'গোয়েন্দা বরদাচরণ' গল্পটি। মনোজদের অদ্ভুত বাড়ি সিনেমায় বরদাচরণের ভূমিকায় অভিনয় করেছেন ব্রাত্য বসু। ৯০ এর দশকে বাংলা টেলিসিরিয়াল মনোজদের অদ্ভুত বাড়ীতে এই চরিত্রে অভিনয় করেন সুনীল মুখোপাধ্যায়।

চরিত্র
বরদাচরণের পুরো নাম জানা যায়না। বয়েস ত্রিশ বত্রিশ। তিনি গ্রামের সাধারণ চুরি চামারির কেস সলভ করে থাকেন। তার ভাগ্নে কাম সহকারীর নাম চাক্কু, পোষা কুকুর ডঙ্কি। তার স্বভাবচরিত্র অতি অদ্ভুত, অন্যান্য গোয়েন্দাদের মত নয়। তার কার্যকলাপ হাস্যরসের উদ্রেক করে। স্বাভাবিক নিয়মে কাজ করতে চাননা বরদাচরণ। যেমন কারো বাড়িতে গেলে তিনি কক্ষনো সদর দরজা দিয়ে ঢোকেন না, পাঁচিল টপকে বা জানালা ভেঙ্গে ঢোকার ইতিহাস আছে। মনোজদের অদ্ভুত বাড়ি ছাড়া লেখক সর্বমোট সাতটি গোয়েন্দা কাহিনী সিরিজ লিখেছেন বরদাচরণকে নিয়ে।

গল্প
 কুস্তির প্যাঁচ
 নয়নচাঁদ
 গয়াপতির বিপদ
 গোয়েন্দা বরদাচরণ
 তাহলে
 বহুরূপী বরদাচরণ
 পটলবাবুর বিপদ

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক ভারতীয় ব্যক্তি
কাল্পনিক হিন্দু
কাল্পনিক ব্যক্তিগত তদন্তকারী
শিমুল বাগান

শিমুল বাগান বাংলাদেশের একটি  প্রাকৃতিক সৌন্দর্যমণ্ডিত স্থান, যা বসন্তকালে লাল শিমুল ফুলের অপরূপ দৃশ্য উপস্থাপন করে। এই বাগানে প্রধানত শিমুল গাছ দেখা যায়, যা ফাল্গুন ও চৈত্র মাসে ফুলে ফুলে ঢেকে যায়। বাগানটি সাধারণত দর্শনার্থীদের আকর্ষণ করে তার মনোমুগ্ধকর পরিবেশ এবং প্রকৃতির রঙিন উৎসবের কারণে। বিশেষ করে ফটোগ্রাফার, প্রকৃতিপ্রেমী ও ভ্রমণপিপাসুরা শিমুল বাগানের সৌন্দর্য উপভোগ করতে ভিড় জমায়। বাংলাদেশের বিভিন্ন অঞ্চলে শিমুল বাগান থাকলেও সুনামগঞ্জের তাহিরপুরের শিমুল বাগান জনপ্রিয়।  বাংলাদেশের সিলেট বিভাগের সুনামগঞ্জের তাহিরপুরে ১০০ বিঘার বেশি জায়গা জুড়ে যাদুকাটা নদীর তীর ঘেঁষে গড়ে উঠেছে শিমুল গাছের এ বাগান।

অবস্থান 
সুনামগঞ্জ জেলার তাহিরপুর উপজেলার যাদুকাটা নদীর নিকটবর্তী মানিগাঁও গ্রামে প্রায় ১০০ বিঘারও বেশি জায়গা জুড়ে গড়ে তোলা এক শিমুল গাছের বাগান। নদীর ওপারে ভারতের মেঘালয় পাহাড়, মাঝে মায়ার নদী যাদুকাটা আর এপারে রক্তিম ফুলের সমারোহ, অগুণতি পাখির কলকাকলি।

ইতিহাস 
২০০২ সালে সুনামগঞ্জের তাহিরপুর উপজেলার মানিগাঁও গ্রামের যাদুকাটা নদী সংলগ্ন লাউয়ের গড়ে বাদাঘাট ইউনিয়ন পরিষদের সাবেক চেয়ারম্যান ধনাঢ্য ব্যবসায়ী জয়নাল আবেদীন নিজের প্রায় ২ হাজার ৪০০ শতক জমিতে শৌখিনতার বসে শিমুল গাছ রোপণের উদ্যোগ নেন। তিনি প্রায় তিন হাজার শিমুল গাছ রোপণ করেন। দিনে দিনে বেড়ে ওঠা শিমুল গাছগুলো এখন হয়ে উঠেছে শিমুল বাগান। বাগানের সঙ্গে লেবুর বাগানও গড়ে উঠেছে।

বৈচিত্র্য 
বসন্ত এলে দুহাজার শিমুল গাছ ফুলে ফুলে ভরে ওঠে। ফাগুনের অরুণ আলোয় ফোটে বাগানের শিমুল ফুলগুলো। চোখের তৃষ্ণা মেটাতে টাঙ্গুয়ার হাওর,  মেঘলয় পাহাড়ের পাদদেশে ও রূপের নদী যাদুকাটার মধ্যস্থলের বিশাল শিমুল বাগানে ফুটে ওঠা টুকটুকে লাল শিমুল ফুলগুলো দেখতে প্রতিদিন দেশের বিভিন্ন প্রান্ত থেকে ছুটে আসছেন শত শত পর্যটক। বসন্তের দুপুরে পাপড়ি মেলে থাকা শিমুলের রক্তিম আভা মন রাঙায় তো বটেই, ঘুম ভাঙায় শৌখিন হৃদয়ের। এ যেনো কল্পনার রঙে সাজানো এক শিমুলের প্রান্তর। ওপারে ভারতের মেঘালয় পাহাড়, মাঝে যাদুকাটা নদী আর এপাড়ে শিমুল বন। সব মিলে মিশে গড়ে তুলেছে প্রকৃতির এক অনবদ্য কাব্য।

আরও দেখুন 

 টাঙ্গুয়ার হাওর
 হাসন রাজার বাড়ি
যাদুকাটা নদী
 উৎমাছড়া

তথ্যসূত্র 

বাংলাদেশের বন
বাংলাদেশের দর্শনীয় স্থান
সুনামগঞ্জ জেলার দর্শনীয় স্থান
সিলেট বিভাগের দর্শনীয় স্থান
ডাব্বু

প্রসেনজিৎ ঘোষাল (মঞ্চ নাম ডাব্বু হিসেবেই বেশি পরিচিত; জন্ম: ২৫ জুন, ১৯৭৯) হচ্ছেন একজন ভারতীয় বাঙ্গালী সঙ্গীত সুরকার। তিনি সুরকার, গিটারিস্ট ও সঙ্গীতায়োজক হিসেবে নিজেকে প্রতিষ্ঠিত করেছেন।

কর্মজীবন 
ডাব্বু তার কর্মজীবন শুরু করেন ২০১৩ সালের কলকাতার প্রথমসারীর চলচ্চিত্র প্রযোজনা সংস্থা শ্রী ভেঙ্কটেশ ফিল্মসের একটি চলচ্চিত্র দিয়ে। তিনি একজন আবহ সঙ্গীত পরিচালকও। তার কিছু কাজ হচ্ছে বাঙালী বাবু ইংলিশ মেম, জামাই ৪২০, মন জানে না প্রভৃতি।

সঙ্গীত

তথ্যসূত্র

বহিঃসংযোগ 

১৯৭৯-এ জন্ম
বাঙালি ব্যক্তি
কলকাতার সঙ্গীতজ্ঞ
ভারতীয় গিটারবাদক
২১শ শতাব্দীর গিটারবাদক
ভারতীয় চলচ্চিত্র সঙ্গীত সুরকার
বাঙালি হিন্দু
বাংলা চলচ্চিত্র সঙ্গীত সুরকার
জীবিত ব্যক্তি
অ্যালিস অ্যাডামস (উপন্যাস)

অ্যালিস অ্যাডামস হল বুথ টার্কিংটন রচিত ১৯২১ সালের মার্কিন উপন্যাস। প্রথম বিশ্বযুদ্ধের কিছু সময় পরে মিডওয়েস্টের একটি মফস্বল শহরে নিম্ন-মধ্যবিত্ত শ্রেণির কোন পরিবারের পটভূমিতে এই গল্পটি রচিত। এতে নাম ভূমিকায় থাকা তরুণী সামাজিক স্তরে উপরে ওঠার আকাঙ্ক্ষা পোষণ করে এবং আর্থার রাসেল নামে একজন ধনী যুবকের প্রণয়ে আবদ্ধ হয়।

এটি ১৯২২ সালে উপন্যাসে পুলিৎজার পুরস্কার অর্জন করে। এই উপন্যাসটিকে দুবার চলচ্চিত্রে উপযোগ করা হয় - ১৯২৩ সালে নির্মিত চলচ্চিত্রটি পরিচালনা করেন রোল্যান্ড ভি. লি এবং সবচেয়ে বিখ্যাত হল ১৯৩৫ সালে জর্জ স্টিভেন্সের চলচ্চিত্রায়ন।

চরিত্রাবলি 
 অ্যালিস অ্যাডামস - প্রধান চরিত্র। ২২ বছর বয়সী উচ্চাকাঙ্ক্ষী তরুণী যে তার সামাজিক স্তরের তথ্য গোপন রেখে ধনী যুবকের সাথে প্রণয়ে আবদ্ধ হয়।
 আর্থার রাসেল - উচ্চবিত্ত শ্রেণির যুবক যে অ্যালিসের পারিবারিক অবস্থা সম্পর্কে না জেনে তার সাথে প্রেমের সম্পর্কে আবদ্ধ হয়।
 ভার্জিল অ্যাডামস - অ্যালিসের পিতা, উচ্চাকাঙ্ক্ষা-বিহীন সৎ ব্যক্তি।
 মিসেস অ্যাডামস - অ্যালিসের মাতা, যে তার স্বামীর আয়ের চেয়ে বেশি কিছু চায় এবং তার সন্তানদের দোষের ব্যাপারে উদাসীন।
 ওয়াল্টার অ্যাডামস - অ্যালিসের ভাই, নিম্নবিত্ত শ্রেণির (বিশেষ করে আফ্রো-মার্কিন) লোকদের সাথে থাকতে পছন্দ করে।
 জে. এ. ল্যাম্ব - ভার্জিলের ঊর্ধ্বস্তন কর্মকর্তা।

উপযোগকরণ 

১৯২৩ এই উপন্যাস অবলম্বনে একটি নির্বাক চলচ্চিত্র নির্মাণ করেন রোল্যান্ড ভি. লি । ১৯৩৫ সালে একই গল্প অবলম্বনে অপর একটি চলচ্চিত্র নির্মাণ করেন জর্জ স্টিভেন্স। এতে নাম ভূমিকায় অভিনয় করেন ক্যাথরিন হেপবার্ন। ছবিটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেছিল।

তথ্যসূত্র

বহিঃসংযোগ 
 
 
 অ্যালিস অ্যাডামসের প্রথম সংস্করণের ছবি
 ইন্টারনেট সংরক্ষণাগারে 1950 Theatre Guild on the Air radio adaptation

১৯২১-এর মার্কিন উপন্যাস
বুথ টার্কিংটনের উপন্যাস
উপন্যাসে পুলিৎজার পুরস্কার বিজয়ী কাজ
চলচ্চিত্রে উপযোগকৃত মার্কিন উপন্যাস
চলচ্চিত্রে অভিযোজিত মার্কিন উপন্যাস
ইংরেজি ভাষার বই
নুরুন্নাহার ফাতেমা বেগম

ব্রিগেডিয়ার জেনারেল ডাঃ নুরুন্নাহার ফাতেমা বেগম (জন্মঃ ১৯ সেপ্টেম্বর ১৯৬২) হলেন বাংলাদেশের একজন প্রখ্যাত চিকিৎসক। চিকিৎসা শাস্ত্রে অনন্য সাধারণ অবদানের জন্য ২০১৯ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।

জন্ম ও পারিবারিক পরিচিতি 
ফাতেমা বেগম ১৯৬২ সালের ১৯ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) মৌলভীবাজারে জন্মগ্রহণ করেন। শুল্ক বিভাগের কর্মকর্তা এম এ ওয়াদুদ এবং গৃহিণী ময়য়ুন্নেছা খাতুনের সাত সন্তানের মধ্যে তিনি ষষ্ঠ।

ফাতেমা বেগম বর্তমানে তার স্বামী কর্নেল (অবসরপ্রাপ্ত) আজহার উদ্দিন আহমেদের সাথে ঢাকা ক্যান্টনমেন্টে থাকেন। এই জুটির দুই মেয়ে এবং এক নাতি রয়েছে।

শিক্ষাজীবন 
তিনি কিশোরী মোহন বালিকা বিদ্যালয় থেকে ১৯৭৭ সালে এস.এস.সি. ও এম.সি. কলেজ থেকে ১৯৭৯ সালে এইচ.এস.সি. পাশ করে সিলেট ওসমানী মেডিকেল কলেজে ভর্তি হন এবং সেখান থেকে ১৯৮৫ সালে মেধা তালিকার ২য় স্থান অধিকার করে এম.বি.বি.এস. পাশ করেন।

পুরস্কার ও সম্মাননা 
বাংলাদেশের শিশুদের চিকিৎসা ক্ষেত্রে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 চিকিৎসাবিদ্যায় স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

চিকিৎসাবিদ্যায় স্বাধীনতা পুরস্কার বিজয়ী
১৯৬২-এ জন্ম
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
মৌলভীবাজার জেলার ব্যক্তি
বাংলাদেশী চিকিৎসক
বাংলাদেশ সেনাবাহিনীর ব্রিগেডিয়ার
সিলেট এমএজি ওসমানী মেডিকেল কলেজের প্রাক্তন শিক্ষার্থী
স্বাধীনতা পুরস্কার বিজয়ী
২০শ শতাব্দীর বাঙালি
২১শ শতাব্দীর বাঙালি
অব্‌সকিওর্ড বাই ক্লাউড্‌স

অব্‌সকিওর্ড বাই ক্লাউড্‌স ব্রিটিশ রক ব্যান্ড পিংক ফ্লয়েডের সপ্তম স্টুডিও অ্যালবাম। যেটি ১৩ জুন ১৯৬৯ সালে হার্ভেস্ট এবং ক্যাপিটল কর্তৃক মুক্তিপ্রাপ্ত। অ্যালবামটি বারবেট শ্রোডারের লা ভ্যালে ফরাসি চলচ্চিত্রের জন্য তাদের রচিত সাউন্ডট্র্যাকের উপর ভিত্তি করে তৈরি। সফরকালে থাকাকালিন ফ্রান্সে দুটি মৌসুমে অ্যালবামটি রেকর্ড করা হয়েছিল, এবং এটি ব্যান্ড সদস্যদের দ্বারা প্রযোজিত।

অ্যালবামটি তাদের পূর্ববর্তী কিছু উপাদানের তুলনায় লক্ষণীয়ভাবে সংক্ষিপ্ত, এবং যেখানে অ্যাকোস্টিক গিটারের বিস্তৃত ব্যবহার রয়েছে। লিরিকের দিক থেকে গানগুলি প্রেম আবর্তে রচিত, চলচ্চিত্রটির একটি সাধারণ থিম যা থেকে তারা অনুপ্রাণিত হয়েছিল। অ্যালবামটির একমাত্র একক, "ফ্রি ফোর" কেবলমাত্র মার্কিন যুক্তরাষ্ট্রে প্রকাশিত হয়েছিল।

অব্‌সকিওর্ড বাই ক্লাউড্‌স প্রায়শই ব্যান্ডটির স্টপগ্যাপ হিসাবে দেখা যায়, যারা তাদের পরবর্তী দ্য ডার্ক সাইড অব দ্য মুন (১৯৭৩) অ্যালবামে কাজ শুরু করেছিল। কাজটি ব্যান্ডের অনুশাসনে প্রায়শই উপেক্ষা করা হয়, মূলত তাদের পরবর্তী অ্যালবামের সাফল্যের কারণে। তবুও, অ্যালবামটি যুক্তরাজ্যে ছয় নম্বরে এবং মার্কিন যুক্তরাষ্ট্রে ৪৬ নম্বরে পৌঁছেছে এবং ভক্ত ও সমালোচক উভয়েরই কাছ থেকে ইতিবাচক মতামত পেয়েছে, যদিও কিছু সমালোচক অ্যালবামটির সাথে তাদের পরবর্তী কাজের সাথে মিল খুঁজে পেয়েছেন।

ট্র্যাক তালিকায়ন

কর্মিবৃন্দ 
(all personnel uncredited on the original sleeve)

পিংক ফ্লয়েড
 ডেভিড গিলমোর – অ্যাকিউস্টিক, ইলেক্ট্রিক ও প্যাডেল স্টীল গিটার, ইএমএস ভিসিএস ৩, কণ্ঠ
 নিক মেইসন – ড্রাম, পারকাশন
 রজার ওয়াটার্স – বেস গিটার, কণ্ঠ
 রিচার্ড রাইট – হ্যামন্ড অর্গান, ফারফিসা অর্গান, পিয়ানো, ইএমএস ভিসিএস ৩, ইলেক্ট্রিক পিয়ানো, কণ্ঠ

অতিরিক্ত কর্মিবৃন্দ
 হিপনোসিস – অ্যালবাম প্রচ্ছদ

চার্ট এবং শংসাপত্র

চার্ট

শংসাপত্র এবং বিক্রয়

তথ্যসূত্র

উৎস

বহিঃসংযোগ 

 
 
 

১৯৭২-এর সাউন্ডট্র্যাক
১৯৭২-এর অ্যালবাম
পিংক ফ্লয়েডের সাউন্ডট্র্যাক
পিংক ফ্লয়েডের অ্যালবাম
চলচ্চিত্রের সাউন্ডট্র্যাক
প্রগ্রেসিভ রক সাউন্ডট্র্যাক
নিক মেইসন প্রযোজিত অ্যালবাম
রজার ওয়াটার্স প্রযোজিত অ্যালবাম
রিচার্ড রাইট (সঙ্গীতজ্ঞ) প্রযোজিত অ্যালবাম
ডেভিড গিলমোর প্রযোজিত অ্যালবাম
হোম স্টুডিওতে রেকর্ডকৃত অ্যালবাম
মরগান সাউন্ড স্টুডিওসে রেকর্ডকৃত অ্যালবাম
স্টর্ম থরগের্সন কর্তৃক প্রচ্ছদ শিল্পসহ অ্যালবাম
হিপনোসিস কর্তৃক প্রচ্ছদ শিল্পসহ অ্যালবাম
হার্ভেস্ট রেকর্ডসের সাউন্ডট্র্যাক
হার্ভেস্ট রেকর্ডসের অ্যালবাম
ক্যাপিটল রেকর্ডসের সাউন্ডট্র্যাক
ক্যাপিটল রেকর্ডসের অ্যালবাম
ইএমআই রেকর্ডসের সাউন্ডট্র্যাক
ইএমআই রেকর্ডসের অ্যালবাম
ইউসেফ হামাদানি কোহেন

ইউসেফ হামাদানি কোহেন ( ) (১৯১৬- ২৯ মার্চ ২০১৪) ইরানের ইহুদী সম্প্রদায়েল প্রধান রাব্বি ও আধ্যাত্মিক নেতা ছিলেন। তিনি ইহুদি সম্প্রদায়ের প্রধান নেতা হিসেবে জানুয়ারি ১৯৯৪ সাল ২০০৭ পর্যন্ত দায়িত্ব পালন করেন। 

২০০০ সালের আগস্টে চীনের প্রধান রাবি হামাদানি কোহেন ইরানের প্রেসিডেন্ট মোহাম্মদ খাতামির সাথে প্রথমবার তিনি সাক্ষাত করেন।  ২০০৩ সালে কোহেন এবং সংসদ সদস্য মরিস মোতাম্মাদ খাতামির সাথে ইউসুফ আবদ সিনাগোগে এ গিয়ে সাক্ষাৎ করেন।  অনুষ্ঠানের জন্য, কোহেন তরোয়াল স্ক্রল সিন্দুক ও নামাজ পড়ার উদ্বোধন করেন। 

কোহেন ২৯ মার্চ ২০১৪ তারিখে তেহরানের শাব্বাতে দীর্ঘ অসুস্থতার পর মারা যান।

তথ্যসূত্র 

২০১৪-এ মৃত্যু
১৯১৬-এ জন্ম
তেহরানের ব্যক্তি